Honey Nway Oo

Si Honey Nway Oo (; namiundag 19 Marso 1999) sarong Birmano (Ingles, burmese) na dating aktres asin ngonyan sarong opisyal sa inapod na Student Armed Force (SAF). Siya dati nagtatrabahong komo sarong aktres, alagad siya hayag na kontra sa Tatmadaw pakapangyari kan  2021 Myanmar coup d'état, asin ta siya naghale sa karera niya nin pag'akting saka nagbali sa SAF; sarong mandamyento de aresto an ipinaluwas sa pagdakop saiya. Si Honey hinihiing na saro sa pinakaprominenteng rebolusyonaryo sa Myanmar asin binabansagan na an "people's girl" sa papel niya sa mga anti-coup'ng hiron.

Kaamayi kan buhay asin edukasyon
Si Honey Nway Oo namundag kan 19 Marso 1999 sa Yangon. Saiyang natapos an primarya asin sekundarya sa Yangon. Nagpasige siya sa pag'adal na nag'entra sa Yangon University of Foreign Languages (YUFL), kun saen nakamit niya an B.A. (Aleman) kan 2020. Siya napili na "beauty queen" kan siya freshman sa unbiersidead. Kan 2018, saiyang pigtugdas an YUFL football team asin nagsirbe bilang enot na captain igdi.

Karera sa akting
Mantang siya nag'aadal nin Aleman sa YUFL, si Honey nagpoon nang magmodel para sa mga lokal na mga magasin asin sa mga bidyong pangmusika kan 2019. She appeared in over 20 TV commercials and was a brand ambassador for Oppo. Siya enot nagbungsod kan saiyang karera sa akting kan kinaptan niya mayor na papel sa 2020 pelikulang Yangon In Love. Siya nagpartisipar sa sarong mayong-pagnenegosyong na organisasyon na Care Teen, na nagwawaras nin mga gamit sa eskwelahan asin mga serbisyong pang-edukasyon asin sa salud sa mga tirios.

Karera bilang rebelde 
Pakapangyari kan 2021 Myanmar coup d'état, si Honey nag'organisar nin mga protestang asin pinagmarhay na magpabukid sa paglaban. Siya, kairiba iba pang mga celebrity, pinagsangat nin kaso sa pagpartisipar sa Hiron nin Pagtumang Sibil (CDM), na nakaraot sa abilidad kan estado nin paggobyerno, asin pagsuporta sa Committee Representing Pyidaungsu Hluttaw, saka ginagatongan an mga tawo na ribokon an kamugtakan sa estado. Kan 3 Hulyo 2021, mga elementong militar nagpasiring sa harong kan pamilya sa Lanmadaw Township asin nagpaskil notisya na an harong kumpiskado kan gobyerno na. Si Honey dangan nagbali sa rebeldeng grupo, an Student Armed Force asin sa presente nagseserbing senyor na opisyal igdi. Durante kan seremonya pakatapos kan training militar, siya napremyohan nin marksmanship award kan SAF.

Toltolan

Mga panluwas na takod
Exclusive Interview with People's Star Honey Nway Oo  Burma VJ

Mga 1999 na kamundagan
Mga tawong taga-Yangon
Mga Birmanong rebolusyunaryo
Mga Birmanong aktibista para sa demokrasya
Mga Ika-20ng siglong mga Birmanong aktres